# Úradný vestník C 210A/2019

| | ISSN 1977-1037 |
| --- | --- |
| Úradný vestník
  Európskej únie | C 210A |
| | |
| Slovenské vydanie | Informácie a oznámenia | Ročník 6221. júna 2019 |

ISSN 1977-1037

Úradný vestník

Európskej únie

C 210A

Slovenské vydanie

Informácie a oznámenia

Ročník 6221. júna 2019

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2019/C 210 A/01 | Európsky úrad pre boj proti podvodom (OLAF) — Oznámenie o voľnom pracovnom mieste na pozíciu hlavného poradcu/hlavnej poradkyne v Bruseli — Prijatie dočasného zamestnanca do pracovného pomeru (platová trieda AD 14) — Článok 2 písm. a) Podmienok zamestnávania ostatných zamestnancov Európskej únie — COM/2019/10388 | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2019/C 210 A/01

Európsky úrad pre boj proti podvodom (OLAF) — Oznámenie o voľnom pracovnom mieste na pozíciu hlavného poradcu/hlavnej poradkyne v Bruseli — Prijatie dočasného zamestnanca do pracovného pomeru (platová trieda AD 14) — Článok 2 písm. a) Podmienok zamestnávania ostatných zamestnancov Európskej únie — COM/2019/10388

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 21.6.2019 | SK | Úradný vestník Európskej únie | CA 210/1 |
| --- | --- | --- | --- |

21.6.2019

SK

Úradný vestník Európskej únie

CA 210/1

---

Európsky úrad pre boj proti podvodom (OLAF)

Oznámenie o voľnom pracovnom mieste na pozíciu hlavného poradcu/hlavnej poradkyne v Bruseli

Prijatie dočasného zamestnanca do pracovného pomeru (platová trieda AD 14)

Článok 2 písm. a) Podmienok zamestnávania ostatných zamestnancov Európskej únie

COM/2019/10388

(2019/C 210 A/01)

Kto sme

Poslanie Európskeho úradu pre boj proti podvodom (OLAF) je trojaké: chráni finančné záujmy Európskej únie (EÚ) tým, že vyšetruje podvody, korupciu a akékoľvek iné druhy nezákonných činností; odhaľuje a vyšetruje závažné skutočnosti týkajúce sa výkonu služobných povinností členov a zamestnancov inštitúcií a orgánov EÚ, ktoré by mohli viesť k disciplinárnemu alebo trestnému konaniu; podporuje inštitúcie EÚ, predovšetkým Európsku komisiu, pri vypracúvaní a vykonávaní právnych predpisov a politík zameraných na boj proti podvodom.

OLAF je generálnym riaditeľstvom Európskej komisie, má však právnu nezávislosť pri vedení vyšetrovaní. Vykonávanie jeho vyšetrovacej funkcie monitoruje dozorný výbor zložený z piatich nezávislých osôb, ktoré nie sú zamestnancami Európskej komisie.

Právny rámec, v ktorom sa stanovujú ciele a úlohy úradu OLAF, ako aj jeho fungovanie, možno nájsť v nariadení Európskeho parlamentu a Rady (EÚ, Euratom) č. 883/2013 (1). Ďalšie informácie o úrade OLAF, ako aj o jeho organizačnej štruktúre nájdete na: https://ec.europa.eu/info/departments/european-anti-fraud-office_en.

Hlavný poradca/hlavná poradkyňa (ďalej len „hlavný poradca“) bude pôsobiť v Bruseli.

Čo ponúkame

Úlohou hlavného poradcu je poskytovať generálnemu riaditeľovi úradu OLAF celkové strategické poradenstvo v rámci poslania a ročného programu generálneho riaditeľstva, a to v týchto oblastiach: koncepcia, navrhovanie, vykonávanie a zabezpečovanie kvality činností úradu OLAF.

Hlavný poradca bude pôsobiť pod priamym dohľadom generálneho riaditeľa a bude sa od neho vyžadovať poskytovanie právnej expertízy a vydávanie stanovísk k prioritám vyšetrovacích politík úradu OLAF, ako aj k jeho vyšetrovacím činnostiam. Bude zabezpečovať zákonné vykonávanie činností GR OLAF v záujme ochrany finančných záujmov Európskej únie.

Hlavný poradca bude generálnemu riaditeľovi úradu OLAF zároveň poskytovať poradenstvo v súvislosti s vnútorným riadením úradu OLAF so zameraním na riadenie ľudských a finančných zdrojov (v rámci generálneho riaditeľstva).

Na žiadosť generálneho riaditeľa môže hlavný poradca zastupovať úrad OLAF na interných a externých zasadnutiach a podujatiach, ktoré sa tohto generálneho riaditeľstva týkajú.

Ide o dočasné pôsobenie na štyri roky, ktoré sa môže raz predĺžiť na obdobie najviac dvoch rokov.

Koho hľadáme

Ideálny uchádzač musí byť vynikajúcim a dynamickým odborníkom a spĺňať tieto výberové kritériá:

| a) | odborné znalosti a skúsenosti, najmä:






  — | výborná znalosť úlohy úradu OLAF, jeho poslania, kompetencií, pravidiel a postupov, ako aj kontextu, v ktorom pôsobí, |
| --- | --- | --- |

a)

odborné znalosti a skúsenosti, najmä:

—

výborná znalosť úlohy úradu OLAF, jeho poslania, kompetencií, pravidiel a postupov, ako aj kontextu, v ktorom pôsobí,

| — | dobré znalosti inštitucionálneho a právneho rámca Európskej únie a pracovných metód Európskej komisie, |
| --- | --- |

—

dobré znalosti inštitucionálneho a právneho rámca Európskej únie a pracovných metód Európskej komisie,

| — | veľmi dobré chápanie vyšetrovacieho procesu v prípadoch boja proti podvodom, ako aj solídne pochopenie mechanizmov na zabezpečenie jeho účinnosti a zákonnosti, a to vrátane hlavných právnych a praktických otázok, ktoré sa môžu vyskytnúť v rámci boja proti podvodom a počas trestných konaní v tejto oblasti, |
| --- | --- |

—

veľmi dobré chápanie vyšetrovacieho procesu v prípadoch boja proti podvodom, ako aj solídne pochopenie mechanizmov na zabezpečenie jeho účinnosti a zákonnosti, a to vrátane hlavných právnych a praktických otázok, ktoré sa môžu vyskytnúť v rámci boja proti podvodom a počas trestných konaní v tejto oblasti,

| — | veľmi dobré poznatky o problematike riadenia rozpočtu, financií a ľudských zdrojov, ako aj praktické skúsenosti v týchto oblastiach; |
| --- | --- |

—

veľmi dobré poznatky o problematike riadenia rozpočtu, financií a ľudských zdrojov, ako aj praktické skúsenosti v týchto oblastiach;

| b) | komunikačné/analytické a ďalšie zručnosti, najmä:






  — | výborné analytické zručnosti, medzi ktoré patrí schopnosť riešiť organizačné a prevádzkové problémy, ako aj preukázateľný jasný úsudok a schopnosť pracovať pod tlakom, |
| --- | --- | --- |

b)

komunikačné/analytické a ďalšie zručnosti, najmä:

—

výborné analytické zručnosti, medzi ktoré patrí schopnosť riešiť organizačné a prevádzkové problémy, ako aj preukázateľný jasný úsudok a schopnosť pracovať pod tlakom,

| — | vynikajúce zručnosti v oblasti medziľudských vzťahov, komunikácie a rozvoja sietí, ktoré sú potrebné v záujme nadväzovania kontaktov a efektívnej spolupráce v rámci úradu OLAF, ako aj spolupráce s útvarmi Komisie a ostatnými inštitúciami EÚ a partnermi úradu OLAF v členských štátoch, tretích krajinách a medzinárodných organizáciách; |
| --- | --- |

—

vynikajúce zručnosti v oblasti medziľudských vzťahov, komunikácie a rozvoja sietí, ktoré sú potrebné v záujme nadväzovania kontaktov a efektívnej spolupráce v rámci úradu OLAF, ako aj spolupráce s útvarmi Komisie a ostatnými inštitúciami EÚ a partnermi úradu OLAF v členských štátoch, tretích krajinách a medzinárodných organizáciách;

| c) | skúsenosti v oblasti poradenstva, najmä:






  — | vynikajúca schopnosť rozvíjať celkové stratégie a premietať ich do praktických návrhov opatrení, |
| --- | --- | --- |

c)

skúsenosti v oblasti poradenstva, najmä:

—

vynikajúca schopnosť rozvíjať celkové stratégie a premietať ich do praktických návrhov opatrení,

| — | preukázateľné skúsenosti s poskytovaním odborného poradenstva a vydávaním stanovísk na strategickej úrovni, |
| --- | --- |

—

preukázateľné skúsenosti s poskytovaním odborného poradenstva a vydávaním stanovísk na strategickej úrovni,

| — | výborné vyjednávacie schopnosti, schopnosť viesť plodnú diskusiu s internými a externými zainteresovanými stranami na vysokej úrovni vrátane solídnych skúseností s koordináciou a/alebo vyjednávaním na medziinštitucionálnej alebo medzinárodnej úrovni, |
| --- | --- |

—

výborné vyjednávacie schopnosti, schopnosť viesť plodnú diskusiu s internými a externými zainteresovanými stranami na vysokej úrovni vrátane solídnych skúseností s koordináciou a/alebo vyjednávaním na medziinštitucionálnej alebo medzinárodnej úrovni,

| — | schopnosť rozhodovať výlučne na základe vlastného uváženia a dokázať jasne vyhodnotiť situáciu vo veciach týkajúcich sa citlivých informácií. |
| --- | --- |

—

schopnosť rozhodovať výlučne na základe vlastného uváženia a dokázať jasne vyhodnotiť situáciu vo veciach týkajúcich sa citlivých informácií.

Vybraný uchádzač by mal mať platný certifikát o bezpečnostnej previerke (stupeň utajenia EU SECRET) alebo by mal byť schopný ho získať od národného bezpečnostného orgánu svojej krajiny (personálna bezpečnostná previerka je správne rozhodnutie, ktoré sa prijíma na základe bezpečnostného vyšetrovania vykonaného národným bezpečnostným orgánom krajiny v súlade s platnými národnými bezpečnostnými zákonmi a predpismi a ktorým sa potvrdzuje, že danej osobe sa môže udeliť prístup k utajovaným skutočnostiam do určeného stupňa utajenia. Treba mať na pamäti, že postup potrebný na získanie bezpečnostnej previerky sa môže začať iba na žiadosť zamestnávateľa, nie samotného uchádzača).

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | Štátna príslušnosť: uchádzači musia byť štátnymi príslušníkmi jedného z členských štátov Európskej únie. |
| --- | --- |

—

Štátna príslušnosť: uchádzači musia byť štátnymi príslušníkmi jedného z členských štátov Európskej únie.

| — | Vysokoškolské vzdelanie alebo diplom: uchádzači musia mať:






  — | vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac, |
| --- | --- | --- |

—

Vysokoškolské vzdelanie alebo diplom: uchádzači musia mať:

—

vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac,

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte).

| — | Odborná prax: uchádzači musia mať aspoň 15-ročnú postgraduálnu odbornú prax na pozícii, na ktorej sa vyžaduje uvedené vzdelanie. Aspoň päť rokov danej odbornej praxe sa musí týkať oblasti úzko súvisiacej s týmto pracovným miestom. |
| --- | --- |

—

Odborná prax: uchádzači musia mať aspoň 15-ročnú postgraduálnu odbornú prax na pozícii, na ktorej sa vyžaduje uvedené vzdelanie. Aspoň päť rokov danej odbornej praxe sa musí týkať oblasti úzko súvisiacej s týmto pracovným miestom.

| — | Prax v riadiacej funkcii: v rámci tejto postgraduálnej odbornej praxe musia mať uchádzači aspoň päť rokov skúseností nadobudnutých vo vysokej funkcii v oblasti tvorby politík alebo vo vysokej poradnej funkcii (2) v sfére súvisiacej s ponúkanou pozíciou. |
| --- | --- |

—

Prax v riadiacej funkcii: v rámci tejto postgraduálnej odbornej praxe musia mať uchádzači aspoň päť rokov skúseností nadobudnutých vo vysokej funkcii v oblasti tvorby politík alebo vo vysokej poradnej funkcii (2) v sfére súvisiacej s ponúkanou pozíciou.

| — | Jazykové znalosti: uchádzači musia dôkladne ovládať jeden z úradných jazykov Európskej únie (3) a uspokojivo ovládať ďalší z nich. Výberové komisie počas pohovoru, resp. pohovorov overia, či uchádzači spĺňajú požiadavku dostatočnej znalosti ďalšieho úradného jazyka EÚ. Preto sa pohovor (jeho časť) môže uskutočniť v danom ďalšom jazyku. |
| --- | --- |

—

Jazykové znalosti: uchádzači musia dôkladne ovládať jeden z úradných jazykov Európskej únie (3) a uspokojivo ovládať ďalší z nich. Výberové komisie počas pohovoru, resp. pohovorov overia, či uchádzači spĺňajú požiadavku dostatočnej znalosti ďalšieho úradného jazyka EÚ. Preto sa pohovor (jeho časť) môže uskutočniť v danom ďalšom jazyku.

| — | Veková hranica: uchádzači by nemali mať dosiahnutý riadny vek odchodu do dôchodku; pre zamestnancov, ktorí nastúpili do služobného pomeru v Európskej komisii od 1. januára 2014, je vek odchodu do dôchodku stanovený ako koniec mesiaca, v ktorom dovŕšili vek 66 rokov (pozri článok 47 Podmienok zamestnávania ostatných zamestnancov Európskej únie (4)). |
| --- | --- |

—

Veková hranica: uchádzači by nemali mať dosiahnutý riadny vek odchodu do dôchodku; pre zamestnancov, ktorí nastúpili do služobného pomeru v Európskej komisii od 1. januára 2014, je vek odchodu do dôchodku stanovený ako koniec mesiaca, v ktorom dovŕšili vek 66 rokov (pozri článok 47 Podmienok zamestnávania ostatných zamestnancov Európskej únie (4)).

Okrem toho musia mať uchádzači splnené všetky povinnosti vyplývajúce z vnútroštátnych predpisov týkajúcich sa vojenskej služby, primerane doložiť splnenie charakterových požiadaviek na vykonávanie príslušných pracovných úloh a byť fyzicky schopní plniť si pracovné úlohy.

Nezávislosť a vyhlásenie o záujmoch

Od uchádzačov sa vyžaduje záväzné vyhlásenie, že budú konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť ich nezávislosť.

Rovnosť príležitostí

Európska komisia uplatňuje politiku rovnakých príležitostí a nediskriminácie v súlade s článkom 1d služobného poriadku (5).

Vymenovanie a podmienky zamestnávania

Hlavného poradcu vyberie a vymenuje Európska komisia v súlade s postupmi, ktoré uplatňuje pri výbere zamestnancov a ich prijímaní do služobného pomeru [pozri aj: Document on Senior Officials Policy (Dokument o politike týkajúcej sa riadiacich pracovníkov (6))]. Súčasťou výberového konania sú pohovory s rôznymi výberovými komisiami vrátane Poradného výboru Európskej komisie pre vymenúvanie, ako aj účasť na testoch v hodnotiacom centre, ktoré vedú externí konzultanti pre nábor pracovníkov.

Úspešný uchádzač bude prijatý do pracovného pomeru ako dočasný zamestnanec v zmysle článku 2 písm. a) Podmienok zamestnávania ostatných zamestnancov. Ide o dočasné pôsobenie na štyri roky, ktoré sa môže raz predĺžiť na obdobie najviac dvoch rokov.

Plat a podmienky zamestnania zodpovedajú platu a podmienkam stanoveným v Podmienkach zamestnávania ostatných zamestnancov týkajúcich sa dočasných zamestnancov vo funkcii zodpovedajúcej základnej pozícii hlavného poradcu v platovej triede Európskej únie AD 14.

Z praktických dôvodov a s cieľom čo najrýchlejšie ukončiť výberové konanie v záujme uchádzačov, ako aj predmetnej inštitúcie sa predmetné výberové konanie uskutoční iba v anglickom a/alebo vo francúzskom jazyku (7).

Uchádzači by mali vziať na vedomie požiadavku stanovenú v Podmienkach zamestnávania ostatných zamestnancov, podľa ktorej musia všetci noví zamestnanci úspešne absolvovať 9-mesačnú skúšobnú lehotu.

Nezávislosť a vyhlásenie o záujmoch

Od hlavného poradcu sa bude pred prevzatím funkcie vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax vo vysokej riadiacej funkcii, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na tomto webovom sídle a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K vašej prihláške treba pripojiť životopis vo formáte PDF a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Po dokončení online registrácie dostanete e-mail: o potvrdení registrácie prihlášky. Ak nedostanete potvrdzujúci e-mail: s číslom registrácie, znamená to, že vaša prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude priamo informovať Európska komisia.

V prípade záujmu o viac informácií a/alebo v prípade technických problémov pošlite e-mail: na adresu: HR-MANAGEMENT-ONLINE@ec.europa.eu.

Dátum uzávierky registrácie

Dátum uzávierky registrácie je 19. júla 2019 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už registrácia nebude možná. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca jednotlivých výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný. Všetky otázky sa musia adresovať sekretariátu príslušnej komisie.

Ochrana osobných údajov

Európska komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (8). Týka sa to najmä dôverného charakteru a bezpečnosti takýchto údajov.

---

(1)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).

(2)  Uchádzači by mali za všetky roky a v prípade všetkých funkcií, počas ktorých nadobudli skúsenosti s poradenstvom na vysokej úrovni, jasne uviesť vo svojom životopise tieto údaje: 1. názov a presnú náplň zastávaných pozícií, 2. počet úrovní, ktoré boli v hierarchickej štruktúre tejto riadiacej pozícii nadriadené, a 3. počet zamestnancov rovnakého zaradenia.

(3)  https://eur-lex.europa.eu/legal-content/SK/TXT/PDF/?uri=CELEX:01958R0001-20130701&qid=1408533709461&from=SK

(4)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF

(5)  https://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=SK

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(7)  Výberové komisie zaistia, aby nedošlo k zvýhodneniu uchádzačov, pre ktorých je jeden z týchto dvoch jazykov materinským jazykom.

(8)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---